2016.gada Rīkojums Nr.

Rīgā (prot. Nr. .§)

**Par valsts meža zemes nodošanu Carnikavas novada pašvaldības īpašumā**

1. Pamatojoties uz Meža likuma 44. panta ceturtās daļas 2. punkta "a" apakšpunktu un Publiskas personas mantas atsavināšanas likuma 5. panta pirmo daļu, 42. panta pirmo daļu un 43. pantu, atļaut Zemkopības ministrijai nodot bez atlīdzības Carnikavas novada pašvaldības īpašumā valsts nekustamo īpašumu “Piejūras ielas” (nekustamā īpašuma kadastra Nr. 8052 002 2389) – valsts meža zemi 1,7 ha kopplatībā – zemes vienību (kadastra apzīmējums 8052 004 1148) 0,88 ha platībā, zemes vienību (kadastra apzīmējums 8052 002 2121) 0,67 ha platībā un zemes vienību (kadastra apzīmējums 8052 002 2120) 0,15 ha platībā) – Carnikavas novadā un uz zemes vienības ar kadastra apzīmējumu 8052 002 2121 esošo būvi ar kadastra apzīmējumu 8052 002 2121 001 (turpmāk – nekustamais īpašums), lai to izmantotu pašvaldības autonomās funkcijas īstenošanai– ceļu būvniecībai.

2. Carnikavas novada pašvaldībai šā rīkojuma 1. punktā minēto nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Carnikavas novada pašvaldībai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Carnikavas novada pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamais īpašums tiek ieķīlāts par labu valstij Valsts kases personā, lai apgūtu Eiropas Savienības fondu līdzekļus.

Ministru prezidents Māris Kučinskis

Zemkopības ministrs Jānis Dūklavs

28.06.2016. 9:27

257

L.Neimane; 67027459

Liga.Neimane@zm.gov.lv